ตอนนที่มีเพศสัมพันธ์กัน ไม่ได้ใส่ถุงยางนะคะ แล้ว ฝ่ายชายก็ยังไม่เสร็จค่ะ แต่มีน้ำสีขุ่น ๆ ไม่เหนียวนะคะ เลอะอยู่ตรงที่นอน อยู่จำนวนนึงเลยค่ะ แฟนบอกว่ามันออกมาจากของเรา มันคือน้ำอะไรคะ แล้วมีโอกาสท้องมั้ยคะ ตอนนี้กังวลมากเลยค่ะ
สวัสดีค่ะ Touy8,หากมีเพศสัมพันธ์ แต่ฝ่ายชายไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ ยกเว้นหากก่อนหน้านั้นไม่นาน ฝ่ายชายได้มีการหลั่งน้ำอสุจิออกไปก่อนแล้ว เช่น จากการช่วยตัวเอง อสุจิก็อาจมีค้างอยู่ในท่อปัสสาวะได้ และเมื่อมีการสอดใส่อวัยวะเพศเข้าช่องคลอด อสุจิก็อาจออกมา และทำให้มีโอกาสตั้งครรภ์ได้ แต่ก็ถือว่ามีโอกาสน้อย เพราะปริมาณอสุจิที่มีไม่มากค่ะส่วนน้ำสีขุ่นๆ ที่เลอะออกมา ก็น่าจะเป็นน้ำหล่อลื่นของทั้งฝ่ายหญิงและฝ่ายชาย และอาจมีตกขาวปนอยู่ด้วยก็ได้ค่ะ ซึ่งน้ำที่ออกมา หากไม่ใช้น้ำอสุจิ ก็ไม่ได้ทำให้เกิดการตั้งครรภ์ค่ะหลังจากนี้ หากจะมีเพศสัมพันธ์ ก็ควรใช้วิธีคุมกำเนิดที่มีประสิทธิภาพ เช่น ถุงยางอนามัย ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น